Z A P I S N I K
19. sjednice Vijeća Gradske četvrti Podsused - Vrapče 
održane 15. listopada 2018. Zgrada Područnog ureda Gradske uprave Susedgrad, Zagreb, Sigetje 2, soba 316 s početkom u 18,00 sati

Nazočni članovi Gradske četvrti Podsused - Vrapče: Dejan Kljajić, Stjepan Belanović, Ivka Bengez, Aljoša Bosnar, Željko Drniković, Mirko Hrgović, Mihaela Ivšić, Zdenko Jušić, Mirjana Marić, Dubravko Peroš, Želimir Schauer, Ivan Turković, Ivan Vukoja, Branka Zorić Cindrić.

[bookmark: _GoBack]Drugi nazočni: pročelnica Gradskog ureda za strategiju i razvoj Grada Sanja Jerković i djelatnice Ureda Nives Škreblin, Novela Rimay te građani gosti.

Sjednicu otvara predsjednik Vijeća Gradske četvrti Podsused - Vrapče i pozdravlja sve nazočne.
Predsjednik konstatira da je na sjednici nazočno 14 članova Vijeća, čime su stečeni uvjeti za raspravu i pravovaljano odlučivanje.

Dnevni red se jednoglasno nadopunjuje točkom:
- Izmjene i dopune Urbanističkog plana uređenja Dubravica-Karažnik – mišljenje 

Nakon rasprave, Vijeće Gradske četvrti Podsused - Vrapče jednoglasno donosi sljedeći

DNEVNI  RED

	1. Izmjene i dopune Urbanističkog plana uređenja Dubravica-Karažnik – mišljenje

	2. Izvješće s Koordinacije gradonačelnika

	3. Prijedlog zaključaka za plaćanje "ostalih nespomenutih rashoda" za 2018.

	4. Uređenje dječjeg igrališta u Gajnicama na raskrižju Meksičke i ulice Gajnice - mišljenje

	5. Postavljanje klizališta na ograđeno asfaltirano rukometno/košarkaško igralište na adresi križanje Bolničke i Marije Terezije - mišljenje

	6. Prijedlog Zaključka na točku po čl. 86. Statuta Grada Zagreba - mišljenje

	7. PItanja i prijedlozi




Točka 1. 
Izmjene i dopune Urbanističkog plana uređenja Dubravica-Karažnik – mišljenje 

Izlaganje pročelnice gospođe Sanje Jerković i djelatnica Gradskog ureda za strategiju i razvoj grada

Nakon rasprave Vijeće s 12 glasova za i 2 glasa protiv donosi slijedeći:

ZAKLJUČAK

Vijeće Gradske četvrti Podsused – Vrapče je suglasno s predloženom izmjenom i dopunom Urbanističkog plana uređenja Dubravica – Karažnik.
Vijeće Gradske četvrti Podsused – Vrapče predlaže da se prilikom izmjena i dopuna Generalnog urbanističkog plana te pri izradi Programa kapitalnih ulaganja grada Zagreba u obzir uzme:
· pronalaženje adekvatnog prometnog rješenja za križanje ulica Dubravica- Karažnik za sve sudionike u prometu,
· rješavanje infrastrukturalnih pitanja vezanih za izgradnju vodoopskrbnog cjevovoda i cvjevovoda za odvodnju,
· prenamjena sportsko-rekreacijske zone na lokaciji Dubravica- Karažnik R2 (sport bez građenja u R1 (sport s građenjem).

Na ove i druge teme koje se tiču prostornog razvoja i infrastrukturne opremljenosti Gradske četvrti organizirat će se tematske sjednice uz sudjelovanje predstavnika nadležnih ureda i tvrtki u vlasništvu Grada Zagreba.
U raspravi sudjeluju: Dejan Kljajić, Dubravko Peroš, Aljoša Bosnar, Stjepan Belanović, Mihaela Ivšić, Zdenko Jušić, Ivka Bengez, Želimir Schauer
Kratka stanka nakon prve točke dnevnog reda 19:30 do 19:45


Točka 2.
Izvješće s Koordinacije gradonačelnika

Predsjednik izvještava nazočne o koordinaciji s gradonačelnikom koja je bila u rujnu ove godine. na koordinaciji se raspravljalo o realizaciji programa održavanja i planova malih komunalnih akcija. Podružnica Zrinjevac je do 31. kolovoza 2018. realizirala 66,6% Ugovora ili 84.397.017,99 kuna, a dok je Podružnica Zagrebačke ceste u istom razdoblju realizirala 80,45% ili 156.539.948,09 kuna. Vodoopskrba i odvodnja ima nešto slabiju realizaciju od 42% zbog trenutačne nedovoljne tehničke opremljenosti. Podružnica Čistoća u sklopu redovnog održavanja ima realizaciju od 63% dok je stavka od milijun kuna za hitne intervencije već iskorištena zbog velikog broja divljih deponija. 

Održani sastanci sa svim predsjednicima vijeća gradskih četvrti na temu realizacije planova komunalnih aktivnosti te je izvjestila o realizaciji planova komunalnih aktivnosti. Zrinjevac je od ugovorenih 48.621.210,57 kuna (bez PDV-a) realizirao 28.196.362,00 kuna ili 58%, a Zagrebačke ceste od ugovorenih 60.836.445,03 (bez PDV-a) realizirali su 31.407.988,78 ili 51,63%. Trenutno je u Planu nabave 316 akcija (304 jednostavne nabave i 12 male nabave) za koje postoji adekvatna dokumentacija za nadmetanje. Ukupna vrijednost akcija je 46.376.647,36 kuna, a dosad je ugovoreno 296 akcija ukupne vrijednosti 23.796.578,60 kuna s PDV-om (51,31%).



Točka 3.
Prijedlog zaključaka za plaćanje "ostalih nespomenutih rashoda" za 2018.

Nakon rasprave Vijeće je jednoglasno donijelo slijedeće Zaključke

Z A K L J U Č A K
Vijeće Gradske četvrti Podsused – Vrapče odobrava isplatu sredstava iz Razdjela proračuna Grada Zagreba 0502 na teret pozicije 188-3299 „ostali nespomenuti rashodi poslovanja“  Vijeća  Gradske četvrti Podsused – Vrapče za oraniziranje edukativne predstave pod nazivom „Preko grma, preko trnja“ za učenike osnovne škole „Dragutina Tadijanovića“ u organizaciji Centra za kulturu i obrazovanje Susedgrad, iz Zagreba, Argentinska 5 u iznosu od 5.000,00 kn.
Z A K L J U Č A K
Vijeće Gradske četvrti Podsused – Vrapče odobrava isplatu sredstava iz Razdjela proračuna Grada Zagreba 0502 na teret pozicije 188-3299 „ostali nespomenuti rashodi poslovanja“  Vijeća  Gradske četvrti Podsused – Vrapče za nabavu didaktičke opreme za potrebe Dječjeg vrtića „Gajnice“ u iznosu od 5.000,00 kn.
Z A K L J U Č A K
Vijeće Gradske četvrti Podsused – Vrapče odobrava isplatu sredstava iz Razdjela proračuna Grada Zagreba 0502 na teret pozicije 188-3299 „ostali nespomenuti rashodi poslovanja“  Vijeća  Gradske četvrti Podsused – Vrapče za uslugu prijevoza na relaciji Zagreb -Zaprešić – Novi dvori za učenike  osnovne škole bana Josipa Jelačića u iznosu od 1.500,00 kn. prema ponudi „Črljenec turist“ d.o.o. iz Zagreba, Borongajski lug 12.
U raspravi sudjeluju: Dejan Kljajić, Aljoša Bosnar, Dubravko Peroš, Mihaela Ivšić, Želimir Schauer, Stjepan Belanović

Točka 4.
Uređenje dječjeg igrališta u Gajnicama na raskrižju Meksičke i ulice Gajnice - mišljenje

Nakon rasprave Vijeće je jednoglasno donijelo slijedeći Zaključak
                                                              
Z A K L J U Č A K
Vijeće Gradske četvrti Podsused – Vrapče suglasno je s idejnim rješenjem za uređenje dječjeg igrališta u Gajnicama na raskrižju Meksičke ulice i Ulice Gajnice.Vijeće traži da se kod izrade projekta javne rasvjete vodi računa da igralište bude osvijetljeno u cijelosti i da se sprave prilagode da ne stvaraju buku jer su oko igrališta stambene zgrade.
U raspravi sudjeluju: Dejan Kljajić, Aljoša Bosnar, Dubravko Peroš, Mirjana Marić, Zdenko Jušić, Želimir Schauer, Stjepan Belanović, Ivka Bengez


Točka 5.
Postavljanje klizališta na ograđeno asfaltirano rukometno/košarkaško igralište na adresi križanje Bolničke i Marije Terezije – mišljenje

Nakon rasprave Vijeće s 11 glasova za, 1 glasom protiv i 1 suzdržanim donijelo slijedeći:

Z A K L J U Č A K
Vijeće Gradske četvrti Podsused – Vrapče suglasno je da Klub odbojke na pijesku Vrapče da na korištenje firmi Virtus sport i promocija j.d.o.o. ograđeno, asfaltirano rukometno/košarkaško igralište na asredi križanje Bolničke i Ulice Majke Terezije, kako bi se postavilo klizalište uz popratne komercijalne sadržaje, uz obvezu da se igralište i sva popratna oprema dovede u stanje koje je bilo prije korištenja istih. 
U raspravi sudjeluju: Dejan Kljajić, Aljoša Bosnar, Dubravko Peroš, Stjepan Belanović, Zdenko Jušić, Željko Drniković


Točka 6.
Prijedlog Zaključka na točku po čl. 86. Statuta Grada Zagreba - mišljenje

Mišljenje Vijeća se tražilo na slijedeće točke:

	1) Izmjene i dopune Proračuna Grada Zagreba za 2018.

	2) Izmjene Programa gradnje objekata i uređaja komunalne infrastrukture na području Grada Zagreba u 2018.

	3) Izmjene Programa održavanja javnoprometnih površina, javnih objekata, javne rasvjete te izvanrednog održavanja nerazvrstanih cesta na području Grada Zagreba u 2018.

	4) Prijedlog odluke o izmjenama Odluke o raspoređivanju sredstava za redovito godišnje financiranje političkih stranaka i gradskih zastupnica-zastupnika izabranih s liste grupe birača u 2018.

	5) Prijedlog statutarne odluke o izmjenama i dopuni Statuta Grada Zagreba.

	6) Odluka o dopunama Odluke o organizaciji i načinu naplate parkiranja.

	7) Odluka o načinu ustupanja građevinskog zemljišta za stambeno zbrinjavanje članova obitelji smrtno stradalog i nestalog hrvatskog branitelja te hrvatskog ratnog vojnog invalida iz Domovinskog rata.

	8) Odluka o vrijednosti boda komunalne naknade.
Vijeće je suglasno s naprijed navedenim točkama.





Točka 7.
Pitanja i prijedlozi

Mirko Hrgović pita kad će doći na red popravak linijske rešetke u Kudekovom putu.
Mirjana Marić traži odgovor od ZET-a za Škorpikovu.
Dubravko Peroš traži od Gradskog ureda za poljoprivredu odgovor na koji način su građani obaviješteni da se planira otvoriti gradski vrt u Podsusedu i je li o tome provedena anketa među građanima. Zalaže se za transparentnost provođenja natječaja u dodjeli vrtova na korištenje.
Stjepan Belanović pita o mogućnosti nabave tableta. Podsjeća nazočne na ogradu namijenjenu za postavljanje oko igrališta u Sutinskim vrelima, pita za poziciju s koje je financirano igralište odbojke na pijesku, fontana i okoliš u Vrapču.
Zdenko Jušić upozorava na nužnost sanacije asfalta nakon uređenja Meksičke ulice, traži odgovor od MUP-a za kamere i mjerače brzine,
Ivan Turković traži od Zrinjevca pražnjenje koševa u Parku 101. brigade.
Ivan Vukoja traži sanaciju rupe iznad Havrina, preko puta Piškorovog puta.
Aljoša Bosnar predlaže da se više koristi institut predsjednika vijeća mjesnih odbora.


Sjednica Vijeća je završila u 20:50

Zapisnik sastavila:
Margareta Neuhold


KLASA: 026-02/18-001/468
URBROJ: 251-06-11-13-18-
Zagreb, 15. listopad 2018.




PREDSJEDNIK VIJEĆA

